ช่วงนี้เป็นโรคลำไส้แปรปรวนมีผลกระทบต่อประสิทธิภาพของยาคุมไหมคะ แต่กินยาคุมช่วง 21.00 เป็นประจำทุกวัน และท้องเสียช่วงกลางวัน ประมาณ 2-3 ครั้งต่อวัน อยากทราบว่ายาคุมยังช่วยคุมกำเนิดได้ไหมคะ
สวัสดีค่ะ การกินยาคุมกำเนิดแบบแผงรายเดือนนั้นเป็นการคุมกำเนิดที่มีประสิทธิภาพสูงมาก หากได้กินติดต่อกันทุกวันจนหมดแผงยา โดยการเริ่มยาควรเริ่มภายใน 5 วันแรกของการมีประจำเดือนเพื่อให้สามารถมีเพศสัมพันธ์ได้ทันที หากเริ่มช่วงเวลาอื่น อาจจะต้องกินติดต่อกันให้ครบ 7 วันก่อนค่อยมีเพศสัมพันธ์ไม่ป้องกันได้สิ่งที่อาจจะมีผลต่อประสิทธิภาพของยาเช่นการอาเจียนยาออกมาภายใน 30 นาทีหลังกินยา หรือการที่ท้องเสียถ่ายเหลวมากๆติดต่อกัน การใช้ยาอื่นที่มีผลต่อการทำลายหรือขับออกของยาคุมกำเนิดจากที่กล่าวมาถ้าท้องเสียแค่ประมาณ 2-3 ครั้ง ไม่ได้มีปริมาณมากๆ ไม่น่าจะมีผลต่อยาคุมกำเนิดแต่อย่างใด ให้สังเกตรอบเดือนเมื่อหมดเม็ดยาที่เป็นฮอร์โมนอีกครั้งค่ะ